  Виталий Пронин Таяз арын компьютер шырлы тырме 50 арес! Шырез кылдытӥз Америкаысь Дуглас Энгельбарт, 1968-тӥ арын малпам арбериеныз со калыкез Сан-Францискоын конференциын тодматӥз. Нош 80-тӥ аръёсысь шыръёсын тодматскыны луэ «Эволюция вычислений» адӟытонын, со ортче 12-тӥ инвожоозь Ижкарысь «Галерея» центрын. Apple, Microsoft и «Марсианка» компьютер шыръёс ретрофутуризм киноысь кадь адӟисько. Выставкаысь озьы ик шедьтыны луэ вашкала лыдъян-чотан арбериосты. Соос пӧлын абакъёс (счётъёс), Шор дауръёсысь арифметической но логарифмической линейкаос, совето вакытысь бадӟым кнопкаосын лыдъяськон машинаос - таосыз вашкала печатлан машинкаос тусо. Адӟытонэз радъяз Сергей Леонидович Исупов, Ижысь 24 номеро ИТ-лицейысь информатикая дышетӥсь но коллекционер. Кӧня ке арзэ ини со малпа шоркарамы айти удыслы сизеем музей усьтыны. Нош удмурт интернет дуннеысь иворъёсты шедьтыны луоз «ВКонтакте» бамын IT_UDMURTLYK огинын. Отысь удмурт раскладкаез (ӜӦӴӤӞ), кылэз дышетонъя приложениосты («Кылдысин», «Чингыли») качаны луоз. Дарали ЛелиТуспуктэм: vk.com ("Галерея ВЦ")   